Document ID: 31989R1327

KOMISSION ASETUS (ETY) N:o 1327/89,
annettu 16 päivänä toukokuuta 1989,
luvan antamisesta Espanjalle olla noudattamatta tietyillä alueilla lopullista viininviljelyaloista luopumista koskevan palkkion myöntämisestä viinivuosiksi 1988/1989-1995/1996 annetussa neuvoston asetuksessa (ETY) N:o 1442/88 säädettyjä toimenpiteitä
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon lopullista viininviljelyaloista luopumista koskevan palkkion myöntämisestä viinivuosiksi 1988/1989-1995/1996 24 päivänä toukokuuta 1988 annetun neuvoston asetuksen (ETY) N:o 1442/88(1) ja erityisesti sen 12 artiklan 1 kohdan,
sekä katsoo, että
Espanja on esittänyt ennen 1 päivää huhtikuuta 1989 lopullista viininviljelyaloista luopumista koskevan palkkion myöntämisestä viinivuosiksi 1988/1989-1995/1996 annetun asetuksen (ETY) N:o 1442/88 soveltamista koskevista yksityiskohtaisista säännöistä 31 päivänä elokuuta 1988 annetun komission asetuksen (ETY) N:o 2729/88(2), sellaisena kuin se on muutettuna asetuksella (ETY) N:o 678/89(3), mukaisesti asetuksen (ETY) N:o 1442/88 soveltamisalan ulkopuolelle jättämistä viinivuodesta 1989/1990 alkaen koskevan perustellun hakemuksen,
tähän asetukseen liittyvinä pidetään tma-laatuviinien (määritetyllä alueella tuotettujen laatuviinien) tuottamiseen soveltuviksi hyväksyttyjä, tietyillä vyöhykkeillä, joihin kohdistuu erityisiä rajoittavia tekijöitä, sijaitsevia viininviljelyaloja; näiden vyöhykkeiden määrittelyssä on käytetty neljää tekijää; seuraavat tekijät yhdessä vaikuttavat asiaan:
- alkuperänimitykseen kuuluminen laatupolitiikan kyseenalaistamisen välttämiseksi,
- enintään 400 millimetriä oleva vuosittainen keskimääräinen sademäärä,
- hyvin rajoitetut mahdollisuudet viljeltävän kasvin vaihtamiseen, mikä on osoitettu maankäyttöä, tuotantoa ja ilmastollisia tutkimuksia koskevista tiedoista poimituilla vuoroviljelyn, kastelun ja tuotosluokkien tiedoilla;
näiden teknisten tietojen avulla voidaan määrittää maantieteelliset vyöhykkeet, joilla maataloutta rajoittavat tekijät ovat keskinkertaiset tai korkeat,
- väestökadon vaara, joka johtuu epäsuotuisten alueiden määrittämisessä käytetyistä väestötekijöistä - aktiivisen maatalousväestön prosentuaalinen osuus aktiiviseen kokonaisväestöön verrattuna, väestötiheys ja vuosittaisen vähenemisen osuus;
näiden tekijöiden yhteisvaikutuksesta on laadittu kuntaluettelo,
luettelon määrittämiseksi valitut tekijät ovat asetuksen (ETY) N:o 1442/88 12 artiklan 1 ja 2 kohdassa määritettyjen mukaiset; viininviljelyn tuotantokyky tma-laatuviinien tuottamiseen soveltuviksi hyväksytyillä aloilla on alle 10 prosenttia kansallisesta viininviljelyn tuotantokyvystä, ja
tässä asetuksessa säädetyt toimenpiteet ovat viinien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Viinivuodesta 1989/1990 Espanjalle annetaan lupa asetuksen (ETY) N:o 1442/88 12 artiklan 1 ja 2 kohdan mukaisesti olla soveltamatta mainitussa asetuksessa säädettyjä lopullista viininviljelyaloista luopumista koskevia toimenpiteitä kaikilla liitteessä luetelluilla viininviljelyaloilla.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 16 päivänä toukokuuta 1989.

Labels: 18
17
6